《秋日园居呈王老师兼寄湛仲宾 其三》
明代·李之世

落絮游丝片片浮，小园萧索不禁秋。衰荷欲卸红妆淡，嫩竹疑含粉黛愁。

曲沼平添疏雨润，高台独上晚风遒。最怜潘岳多情思，不赋閒居亦白头。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。